ଅମିତାଭ ରାୟ

ଅମିତାଭ ରୟ (ଜନ୍ମ ୧ ମାର୍ଚ୍ଚ ୧୯୫୩) ଭାରତ ସୁପ୍ରିମକୋର୍ଟର ଅବସରପ୍ରାପ୍ତ ବିଚାରପତି ତଥା ଓଡ଼ିଶା ଉଚ୍ଚନ୍ୟାୟାଳୟର ତଥା ରାଜସ୍ଥାନ ଉଚ୍ଚନ୍ୟାୟାଳୟର ପୂର୍ବତନ ପ୍ରଧାନ ବିଚାରପତି । 

 ଶିକ୍ଷା ଓ ବୃତ୍ତି 
ସେ ୧ ମାର୍ଚ୍ଚ ୧୯୫୩ରେ କୋଲକାତାରେ ଜନ୍ମଗ୍ରହଣ କରିଥିଲେ | ଦିବୃଗଡ ବିଶ୍ୱବିଦ୍ୟାଳୟରୁ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ହାସଲ କରିବା ପରେ ସେହି ବିଶ୍ୱବିଦ୍ୟାଳୟରୁ ସେ ତାଙ୍କର LL.B. ଡିଗ୍ରୀ ହାସଲ କଲେ । ୨୦ ଫେବୃୟାରୀ ୧୯୭୬ରେ ସେ ନାଗାଲାଣ୍ଡ, ଆସାମ, ମଣିପୁର, ତ୍ରିପୁରା ଏବଂ ଅରୁଣାଚଳ ପ୍ରଦେଶର ବାର କାଉନସିଲରେ ନାମ ଲେଖାଇ ଓକିଲାତି ଜୀବନ ଆରମ୍ଭ କରିଥିଲେ । ୧୯୭୬ରୁ ୧୯୮୧ ପର୍ଯ୍ୟନ୍ତ ଡିବ୍ରୁଗଡ ଏବଂ ତିନିସୁକିଆର ଜିଲ୍ଲା ଅଦାଲତରେ ଓକିଲାତି ପରେ ଗୁଆହାଟି ଉଚ୍ଚନ୍ୟାୟାଳୟରେ ଓକିଲାତି ଜୀବନ ଆରମ୍ଭ କଲେ । ପରବର୍ତ୍ତୀ ସମୟରେ ୦୬।୦୮।୨୦୧୪ରେ ଓଡ଼ିଶା ଉଚ୍ଚନ୍ୟାୟାଳୟର ପ୍ରଧାନ ବିଚାରପତି ଭାବରେ ଏବଂ ୨୭।୦୨।୨୦୧୫ରେ ସୁପ୍ରିମକୋର୍ଟର ବିଚାରପତି ଭାବରେ ଉନ୍ନୀତ ହୋଇଥିଲେ । ଫେବୃଆରୀ ୨୦୦୨ରେ ରାଜସ୍ଥାନ ଉଚ୍ଚନ୍ୟାୟାଳୟର ବିଚାରପତି ଭାବରେ ନିଯୁକ୍ତ ହେବା ପରେ ସେ  ୪ ଫେବୃୟାରୀ ୨୦୨୨ରେ ଏହି ପଦବୀରେ ଶପଥ ଗ୍ରହଣ କରିଥିଲେ । ଫେବୃଆରୀ ୨୦୧୫ରେ ସେ ସୁପ୍ରିମକୋର୍ଟର ବିଚାରପତି ଭାବରେ ଶପଥ ଗ୍ରହଣ କରିଥିଲେ ।

 ଐତିହାସିକ ଫଇସଲା 

 ଜାତୀୟ ସଂଗୀତ ମାମଲା 
ଭାରତ ସୁପ୍ରିମକୋର୍ଟର ଦୀପକ ମିଶ୍ର ଏବଂ ଅମିତାଭ ରୟଙ୍କୁ ନେଇ ଗଠିତ ଦୁଇଜଣିଆ ଖଣ୍ଡପୀଠରେ ପ୍ରଦତ୍ତ ରାୟରେ ଏହା ସ୍ପଷ୍ଟ କରାଯାଇଥିଲା ଯେ, କୌଣସି ଚଳଚ୍ଚିତ୍ରର ପ୍ରଦର୍ଶନ ପୂର୍ବରୁ ପ୍ରତ୍ୟେକ ପ୍ରେକ୍ଷାଳୟରେ ଭାରତର ଜାତୀୟ ସଂଗୀତ ଗାନ ହେବା ବାଧ୍ୟତାମୂଳକ ​​ଏବଂ ଏହି ସ୍ଦମୟରେ ଦର୍ଶକମାନେ ଛିଡା ହେବା ପାଇଁ ନିର୍ଦ୍ଦେଶ ଦିଆଯାଇଥିଲା । ଅବଶ୍ୟ ଏହି ନିଷ୍ପତ୍ତିକୁ ଭାରତରେ ନାଗରିକ ସ୍ୱାଧୀନତା ଏବଂ ବ୍ୟକ୍ତିଗତ ଅଧିକାର ଉପରେ ଆକ୍ରମଣ ବୋଲି କିଛି ମତରେ ସମାଲୋଚନା କରାଯାଇଛି । ଏହା ଦର୍ଶାଯାଇଛି ଯେ ଏହି ନିଷ୍ପତ୍ତି ଭାରତୀୟ ସୁପ୍ରିମକୋର୍ଟଙ୍କ ପୂର୍ବ ରାୟକୁ ବିରୋଧ କରେ, ଯେଉଁଥିରେ ଯିହୋବାଙ୍କ ସାକ୍ଷୀମାନଙ୍କ ପ୍ରତି ଧାର୍ମିକ ଅନୁଗତ ବୋଲି ଦାବି କରୁଥିବା ଭାରତର ପିଲାମାନଙ୍କୁ  ସ୍କୁଲ ଶୈକ୍ଷିକ ସଭାଗୁଡ଼ିକରେ ଜାତୀୟ ସଂଗୀତ ଗାନ କରିବାରେ ବାରଣ କରିବାକୁ ଅନୁମତି ଦିଆଯାଇଛି । 

 ଆଧାର 

ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି